E L Ő T E R J E S Z T É S

**Szombathely Megyei Jogú Város közgyűlése Oktatási és Szociális Bizottsága**

**2018. szeptember 12-i ülésére**

**Javaslat a Szombathelyi Köznevelési GAMESZ Szervezeti és Működési Szabályzatának véleményezésére**

A Szombathelyi Köznevelési GAMESZ működésének tapasztalatai alapján módosítani kívánja szervezeti felépítését: az étkeztetési csoport a továbbiakban a gazdasági igazgató helyettes irányítása alatt működne. A költségvetési szerv szervezeti felépítését a Szervezeti és Működési Szabályzat tartalmazza. Előzőekre tekintettel a Szombathelyi Köznevelési GAMESZ elkészítette Szervezeti és Működési Szabályzatának módosítását, amely az előterjesztés mellékletét képezi. A melléklet csak elektronikus formában kerül kiküldésre, melynek elérhetősége: [www.szombathely.hu/Közgyűlés/E-Bizottság/](http://www.szombathely.hu/K%C3%B6zgy%C5%B1l%C3%A9s/E-Bizotts%C3%A1g/)2018.

A szervezeti és működési szabályzat a költségvetési szerv szervezetét, feladatai ellátásának részletes belső rendjét és módját állapítja meg. Az államháztartásról szóló törvény végrehajtásáról rendelkező 368/2011. (XII. 31.) Korm. rendelet (a továbbiakban: Ávr.) 13. § (1) bekezdése alapján a költségvetési szerv szervezeti és működési szabályzatának az alábbiakat kell tartalmaznia:

* a költségvetési szerv alapításáról szóló jogszabály teljes megjelölését, ha a költségvetési szerv alapításáról jogszabály rendelkezett,
* a költségvetési szerv alapító okiratának keltét, számát, az alapítás időpontját,
* az ellátandó, és a kormányzati funkció szerint besorolt alaptevékenységek, rendszeresen ellátott vállalkozási tevékenységek megjelölését,
* azon gazdálkodó szervezetek részletes felsorolását, amelyek tekintetében a költségvetési szerv alapítói, tulajdonosi (tagsági, részvényesi) jogokat gyakorol,
* a szervezeti felépítést és a működés rendjét, a szervezeti egységek - ezen belül a gazdasági szervezet - megnevezését, feladatait, a költségvetési szerv szervezeti ábráját,
* azon ügyköröket, amelyek során a szervezeti egységek vezetői a költségvetési szerv képviselőjeként járhatnak el,
* a szervezeti és működési szabályzatban nevesített munkakörökhöz tartozó feladat- és hatásköröket, a hatáskörök gyakorlásának módját, a helyettesítés rendjét (ideértve - a költségvetési szerv vezetőjének és gazdasági vezetőjének akadályoztatása esetén vagy ha a tisztség ideiglenesen nincs betöltve - az általános helyettesítés rendjét), az ezekhez kapcsolódó felelősségi szabályokat,
* jogszabályban meghatározott kivétellel a munkáltatói jogok gyakorlásának - ideértve az átruházott munkáltatói jogokat is - rendjét, és
* azoknak a költségvetési szerveknek a felsorolását, amelyek tekintetében a költségvetési szerv az Áht. 10. § (4a) és (4b) bekezdése alapján a 9. § (1) bekezdése szerinti (meghatározott pénzügyi, gazdasági feladatok) ellátja.

Előzőeken túlmenően az egyes vagyonnyilatkozat-tételi kötelezettségekrőlszóló 2007. évi CLII. törvény 4. §-a alapján a költségvetési szerv szervezeti és működési szabályzatában kell feltüntetni a vagyonnyilatkozat tételre kötelezett személyek körét.

Az intézmény által benyújtott Szervezeti és Működési Szabályzatban kiemelésre kerültek a módosítások, amelyek alapvetően az Étkeztetési csoport „áthelyezésével” függnek össze, ezen túlmenően csak a módosult jogszabályokat pontosította az intézmény. Tájékoztatom a Tisztelt Bizottságot, hogy a benyújtott Szervezeti és Működési Szabályzat tartalmazza az Ávr.-ben valamint az egyes vagyonnyilatkozat-tételi kötelezettségekrőlszóló 2007. évi CLII. törvényben meghatározott rendelkezéseket.

Az államháztartásról szóló 2011. évi CXCV. törvény (a továbbiakban: Áht.) 9. §-a alapján a költségvetési szerv szervezeti és működési szabályzatának jóváhagyása – ha törvény eltérően nem rendelkezik – az irányító szerv hatáskörébe tartozik.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendeletének 70. § (5) bekezdése arról rendelkezik, hogy azon költségvetési szervek esetén, ahol törvény a fenntartó hatáskörébe utalja szervezeti és működési szabályzat, vagy más intézményi működést szabályozó dokumentum elfogadását – a feladatkör szerint illetékes bizottság előzetes véleménye kikérését követően – a polgármester jogosult annak jóváhagyására.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2018. szeptember „ "

 **/: Koczka Tibor:**

**HATÁROZATI JAVASLAT**

**…/2018. (IX.12.) OSZB. számú határozat**

Szombathely Megyei Jogú Város Közgyűlésének Oktatási és Szociális Bizottsága, Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 70. § (5) bekezdése alapján a Szombathelyi Köznevelési GAMESZ Szervezeti és Működési Szabályzatát az előterjesztés melléklete szerinti tartalommal jóváhagyásra javasolja a Polgármesternek.

**Felelős:** Rettegi Attila, a Bizottság elnöke

 (A végrehajtás előkészítéséért:

dr. Bencsics Enikő, az Egészségügyi és Közszolgálati Osztály Vezetője)

**Határidő:** azonnal